!என் ஆசைகள்! - காதல் கவிதை

பொன்மாலை பொழுதினிலே 
  பொன்மயில் உன்னோடு 
  ஊர்வலம் போக ஆசை! 
  புல்வெளி மேலே 
 பூமகள் உன்னோடு  
  புதினங்கள் பேச ஆசை! 
 பௌணமி நிலவில் 
  பொன்மகள் உந்தன் 
  பொன்கரம் அணைக்க ஆசை! 
 தென்றல் காற்றில் 
  தேன்நிலா உன்னை 
  சேர்த்து அணைக்க ஆசை! 
 பள்ளி அறையில் 
  பாவை உந்தன் 
  பாடல் கேட்க ஆசை! 
 பஞ்சணை மேலே 
  பாவை உன்னோடு 
  பள்ளி கொள்ள ஆசை! 
 கொஞ்சு தமிழில் 
  கோதை உன்னை 
  கொஞ்சி விளையாட ஆசை! 
 வஞ்சகமில்லா என் மனதில் 
  வண்ண மகள் உன்னை 
  வாழ்க்கையில் சுமந்து செல்ல ஆசை!